Капліца Святога Мікалая (Душкава)

Капліца Святога Мікалая — праваслаўная капліца ў в. Душкава Валожынскага раёна. Размешчана каля старых могілак. Пабудавана ў XIX стагоддзі з дрэва.

 Архітэктура 
міні|злева|Капліца пасярод мураваных пахавальняў
Помнік народнага дойлідства з рысамі стылю класіцызму. Вырашана прамавугольным зрубам з 3-граннай алтарнай часткай на бутавым падмурку. Фасад завершаны трохвугольным франтонам двухсхільнага даху, абапёртым на 4 слупы; з правага боку над ганкам навешаны звон. Над алтарнай часткай узвышаецца цыбулепадобная галоўка на 8-гранным барабане. Вертыкальна ашаляваныя бакавыя фасады прарэзаны 2 прамавугольнымі аконнымі праёмамі з аканіцамі.

 Літаратура 


 Спасылкі 



Катэгорыя:Капліцы Мінскай вобласці
Катэгорыя:Душкава
Катэгорыя:XIX стагоддзе ў Беларусі
Катэгорыя:Помнікі беларускага народнага дойлідства
Катэгорыя:Культавыя збудаванні Валожынскага раёна